Zaradi povečanega obsega dela redno zaposlimo

**VODJO PREVAJALSKIH PROJEKTOV**

**Obseg del**

* projektno vodenje na vseh nivojih prevajalskega procesa (sprejem naročila, izbor ekipe jezikoslovcev, določanje rokov, komunikacija s stranko in jezikoslovci, pregled kakovosti celotnega projekta, oddaja naročila, sprejemanje povratnih informacij).

**Potrebno znanje in veščine**

* VII. stopnjo izobrazbe (prednost bodo imeli kandidati z diplomo jezikoslovne smeri);
* odlično znanje angleškega jezika (komunikacija s strankami ter izvajalci občasno poteka tudi v angleškem jeziku);
* odlične organizacijske veščine in spoštovanje rokov;
* odlične komunikacijske sposobnosti;
* veščine učinkovitega ter samoiniciativnega reševanja problemov;
* izvrstno poznavanje dela z računalnikom (odlično obvladanje programov MS Office);
* izkušnje s prevajanjem in/ali pregledovanjem prevodov so zaželene;
* izkušnje z vodenjem projektov so zaželene;
* poznavanje in delo s CAT orodji je zelo zaželeno.

**Ponujamo**

* redno zaposlitev;
* sodelovanje z odlično ekipo izkušenih projektnih vodij in (notranjih in zunanjih) prevajalcev;
* delo s slovenskimi in tujimi naročniki (zasebna podjetja ter EU institucije);
* delo v pisarni in/ali od doma.

Če vas delo zanima in izpolnjujete pogoje, vas vabimo, da prijavo, skupaj s svojim življenjepisom, pošljete na petra@veris.si s pripisom »PROJEKTNI VODJA«. Primernim kandidatom bomo poslali kratko pisno nalogo ter jih po uspešno opravljeni nalogi povabili na razgovor.

**O PODJETJU**

Veris je na trgu jezikovnih storitev prisoten že od leta 1992 kot ponudnik storitev prevajanja, tolmačenja, jezikovnih tečajev in strokovnih seminarjev. S svojimi zaposlenimi in razvito mrežo stalnih dolgoletnih zunanjih sodelavcev je zanesljiv partner slovenskih in mednarodnih podjetij in institucij. Uvrščen je med največja prevajalska podjetja v Sloveniji ter slovi kot zanesljiv in kakovosten ponudnik prevajalskih storitev na področju splošnih in sodno overjenih prevodov, prevodov pravnih, marketinških in tehničnih besedil, prevodov patentov in drugih prevodov. Od leta 2003 dalje je izvajalec prevajalskih storitev za evropske institucije, kot so Evropska komisija, Evropsko sodišče, Prevajalski center za organe Evropske unije in druge.